Veel üks ainevald, kus Ostwald kaasa lõi, oli reaktsioonide soojusefektide  uurimine: kui palju keemilise protsessi aegu soojust eraldub või neeldub. Keemik taipas, et väga olulist lisa nende nähtuste selgitamisel annavad Ameerika füüsiku Willard Gibbsi termodünaamikauuringud. Gibbsi teadustööd olid keeruka matemaatilisuse tõttu raskesti mõistetavad, sestap võttis Ostwald vaevaks need keemikupärasemateks tõlkida.